উইলিয়াম এ এস ঔডারল্যান্ড
উইলিয়াম আব্রাহাম সাইমন ঔডারল্যান্ড () (জন্ম: ৬ ডিসেম্বর, ১৯১৭ — মৃত্যু: ১৮ই মে, ২০০১) ছিলেন একজন ওলন্দাজ-অস্ট্রেলীয় সামরিক কমান্ডো অফিসার। তিনি দ্বিতীয় বিশ্বযুদ্ধে সক্রিয়ভাবে অংশগ্রহণ করেন। বাংলাদেশের মুক্তিযুদ্ধে প্রত্যক্ষ অবদানের জন্য বাংলাদেশ সরকার তাঁকে বাংলাদেশের চতুর্থ সর্বোচ্চ সামরিক খেতাব বীর প্রতীক প্রদান করে। তিনিই একমাত্র বিদেশী যিনি এই রাষ্ট্রীয় খেতাবে ভূষিত হয়েছেন। বাংলাদেশের প্রতি অপরিমেয় ভালবাসার জন্য বাঙ্গালী জাতির কাছে তিনি বিশেষভাবে সম্মানিত ও স্মরণীয় ব্যক্তিত্ব। তাঁর স্মৃতির প্রতি শ্রদ্ধার নিদর্শনস্বরূপ বাংলাদেশের রাজধানী ঢাকার গুলশানের একটি রাস্তার নামকরণ করা হয়েছে।
জেমস্ এডওয়ার্ড এডমন্ডস্
ব্রিগেডিয়ার জেনারেল স্যার জেমস্ এডওয়ার্ড এডমন্ডস্ সি. বি. এবং সি. এম. জি. (২৫ ডিসেম্বর ১৮৬১ - ২ আগস্ট ১৯৫৬) প্রথম বিশ্বযুদ্ধের ব্রিটিশ রয়েল ইনঞ্জিনিয়ার্স এর একজন অফিসার ছিলেন। ১৯১৯ সালের ১লা এপ্রিল এডমন্ডস্ ইম্পেরিয়াল ডিফেন্স কমিটির একজন ডাইরেক্টর হিসেবে দায়িত্ব গ্রহণ করেন এবং দায়িত্বপ্রাপ্ত হয়ে তিনি প্রথম বিশ্বযুদ্ধ পরবর্তী ২৮-খণ্ড এর "হিস্ট্রী অব গ্রেট ওয়ার" সংকলন করেন। এডমন্ডস্ "হিস্ট্রী অব গ্রেট ওয়ার" এর প্রায় অর্ধেক সংখ্যক এবং ১৪-খণ্ড এর "ওয়েস্টার্ন ফ্রন্ট (মিলিটারি অপারেশনস, ফ্রান্স এবং বেলজিয়াম)" এর ১১ টি খণ্ড নিজে লিখেছিলেন। তার কাজ শেষ হয় ১৯৪৯ সাল নাগাদ শেষ খণ্ড গুলি প্রকাশের মাধ্যমে।